Δεν υπάρχει κάποιος συγκεκριμένος λόγος για τον οποίο μπορεί να επέλθει μία πτώση στο στήθος. Το γυναικείο στήθος μπορεί να χάσει το σχήμα και τις «ιδιότητες» του ύστερα από μια μεγάλη και γρήγορη απώλεια βάρους. Μπορεί να συμβεί επίσης και αν μια γυναίκα πάρει πολλά κιλά σε μικρό χρονικό διάστημα, άσχετα από το αν θα τα χάσει ή όχι. Η πτώση στο στήθος μπορεί να παρουσιαστεί και μετά από μια εγκυμοσύνη. Τέλος, πολλές φορές γυναίκες που δεν έχουν γεννήσει και γενικά ήταν σταθερές στα κιλά τους μπορεί να δουν το στήθος τους να πέφτει. Σε αυτή τη περίπτωση ο ένοχος είναι το πέρασμα του χρόνου αλλά και η βαρύτητα. Το στήθος, όσο περνάει ο χρόνος, «χαλαρώνει» και η βαρύτητα αναλαμβάνει τα υπόλοιπα.
Εδώ θα πρέπει να ξεκαθαρίσουμε ότι το σώμα μας παράγει από μόνο του κάποιες ουσίες όπως το κολλάγονο και η ελαστίνη οι οποίες και κρατούν το δέρμα σφιχτό και σφριγηλό και κατ’ επέκταση βοηθούν και το γυναικείο στήθος να «καταπολεμά τη βαρύτητα». Ωστόσο, όσο περνάει ο καιρός η παραγωγή αυτών των ουσιών ελαττώνεται σταδιακά πράγμα που έχει ως συνέπεια την δημιουργία γραμμών και ρυτίδων αλλά και την πτώση του στήθους. Αυτός λοιπόν είναι και ο λόγος για τον οποίο η πτώση του στήθους συνδέεται με την μεγάλη ηλικία και πολλές γυναίκες θεωρούν ότι το πεσμένο στήθος «τους δίνει χρόνια». Αν δείτε φωτογραφίες πριν και μετά την ανόρθωση είναι σίγουρο ότι θα δείτε διαφορά όσον αφορά την νεανική όψη της ασθενούς.
Εννοείται, τέλος, ότι η αιτία της πτώσης του στήθους παίζει και πολύ σημαντικό ρόλο στην τεχνική ανόρθωσης που θα επιλεγεί και γενικά στο αν θα γίνει η επέμβαση ή όχι.